ปชป. กัดไม่ปล่อย ดันรัฐบาลขอหลักฐานโกงสินบนCTX
กรุงเทพฯ-29 มิ.ย.48นายเกียรติ สิทธิอมร ส.ส.ระบบบัญชีรายชื่อ พรรคประชาธิปัตย์ กล่าวว่า พรรคฝ่ายค้านจะทำการตรวจสอบกรณีเครื่องตรวจวัตถุระเบิดซีทีเอ็กซ์ต่อไป และจะผลักดันให้รัฐบาลตรวจสอบข้อมูลจากทางสหรัฐฯ ให้ได้ ทั้งเส้นทางเงินและบุคคลที่เกี่ยวข้อง โดยเอกสารสำคัญคือ เอกสารภาคผนวกบีของกระทรวงยุติธรรมสหรัฐ ซึ่งเป็นคำสารภาพของบริษัทอินวิชั่นว่า มีใครและองค์กรใดเกี่ยวข้องบ้าง รวมถึงรายงานคำให้การของบุคคลที่เกี่ยวข้องที่ทางกระทรวงยุติธรรมสหรัฐไปสอบสวนด้วย ทั้งนี้ นายเกียรติระบุถึงเหตุผลที่ต้องผลักดันเรื่องดังกล่าวกับรัฐบาลว่า พรรคฝ่ายค้านหรือแม้แต่ภาคประชาชนไม่สามารถเข้าถึงข้อมูลส่วนนี้ได้ เนื่องจากตามสนธิสัญญาความร่วมมือทางอาญาระหว่างประเทศนั้นจำกัดอำนาจการร้องขออยู่ที่หน่วยงานของรัฐ ดังนั้นผู้ที่มีสิทธิขอข้อมูลดังกล่าวคือกระทรวงยุติธรรมและกระทรวงมหาดไทยของประเทศไทย แต่ที่ผ่านมารัฐบาลก็บ่ายเบี่ยงมาโดยตลอด ทั้งที่ทางสหรัฐแสดงความยินดีที่จะให้ความร่วมมือแล้ว อย่างไรก็ตาม หากภาคประชาชนจะเข้าถึงข้อมูลดังกล่าว อาจต้องใช้ช่องทางผ่านหน่วยงานสิทธิมนุษยชนของสหประชาชาติ ซึ่งคงต้องใช้เวลายาวนาน นอกจากนี้หากเรื่องที่ทางพรรคประชา ธิปัตย์ได้แจ้งความกล่าวโทษบริษัทอินวิชั่น บริษัทแพทริออตและกิจการร่วมค้าไอทีโอข้อหาร่วมกันให้สินบนเจ้าพนักงาน และสมาชิกสภานิติบัญญัติ เมื่อวานนี้ (28 มิ.ย.) ไปถึงชั้นศาล ก็น่าจะใช้อำนาจศาลในการขอข้อมูลดังกล่าวได้ 
กรุงเทพฯ-29 มิ.ย.48 นายเกียรติ สิทธิอมร ส.ส.ระบบบัญชีรายชื่อ พรรคประชาธิปัตย์ กล่าวว่า พรรคฝ่ายค้านจะทำการตรวจสอบกรณีเครื่องตรวจวัตถุระเบิดซีทีเอ็กซ์ต่อไป